αρχοντος πεισιθεου του ξενωνος μηνος δαιδαφοριου επι τοισδε απεδοτο δικαια φιλωνος συνευδοκεοντος και του ανδρος δαμοφαντου και του υιου δαμοκρατεος τωι απολλωνι τωι πυθιωι σωμα γυναικειον αι ονομα νικαια το γενος οικογενη τιμας αργυριου μναν τριων και στατηρων εικοσι και ταν τιμαν εχει πασαν καθως επιστευσε νικαια τωι θεωι ταν ωναν εφ ωιτε ελευθεραν ειμεν αυταν και τα εξ αυτας παντα και ανεφαπτους απο παντων τομ παντα βιον ποιεουσαν ο κα θεληι και αποτρεχουσαν οις κα θεληι. βεβαιωτηρ κατα τον νομον τας πολιος αντιγενης διοδωρου. ει δε τις κα απτηται νικαιας η των εκ ταυτας επι καταδουλισμωι βεβαιον παρεχοντων τωι θεωι ταν ωναν α τε αποδομενα δικαια και δα[μ]οφαντος και δαμοκρατης και ο βεβαιωτηρ αντιγενης. ει δε μη παρεχοιν βεβαιον τωι θεωι ταν ωναν πρακτιμοι εοντων κατα τον νομον. ομοιως δε και οι παρατυγχανοντες κυριοι εοντων συλεοντες νικαιαν και τα εκ ταυτας παντα αζαμιοι εοντες και ανυποδικοι πασας δικας και ζαμιας. μαρτυροι τοι ιερεις του απολλωνος πραξιας ανδρονικος και οι αρχοντες θευξενος τιμοκριτος αρτεμιδωρος θευδοτος ξενων ηρυς δαμοκρατης καλλικων αριστομαχος ευκρατης καλλικωνος αριστεας εκεφυλος.
Phokis — Delphi — 150-140 BC
 150-140 BC